open-index/open-wikipedia-markdown huggingface dataset:
Uri Zvi Greenberg

**Uri Zvi Greenberg** (Lvov, 1896 — 1981), foi un poeta e político israelí.
Nado no seo dunha familia hasídica, recibiu unha educación relixiosa tradicional. Escribiu os seus primeiros poemas, en hebreo e yiddish, antes dos vinte anos. En 1915 serviu no exército austríaco ata que en 1917 desertou e volveu a Lvov, onde a experiencia dos pogroms de novembro de 1918 marcaríao para o resto da súa vida. Ata 1924 viviu en Varsovia e Berlín e continuou a escribir en yiddish e hebreo, pero nese ano marcha a Israel e escribe unicamente en hebreo.
Nos primeiros anos en Israel vencellouse ao Partido Laborista e escribiu regularmente en *Davar*, o diario laborista, pero na fin da década achégase ao movemento revisionista, logo dos disturbios en Palestina de 1929 convértese no representante do revisionismo en Polonia.
Despois da ocupación alemá de Polonia, Greenberg consegue escapar a Israel, pero o resto da súa familia falece no Holocausto. En Palestina foi membro do Irgun, e logo da creación do Estado de Israel, foi deputado o partido Herut na primeira Knesset
Canteiro, canteira

miniatura|Un canteiro traballando na pedra
Un **canteiro** é aquela persoa que extrae a pedra, e labra e constrúe con ela. En tempos tamén traballaban como arquitectos e escultores.

## Características 
Na sociedade tradicional galega eran os encargados destes labores e para iso tíñanse que desprazar dos seus lugares por longo tempo. Acostumaban viaxar en cuadrillas. Tiñan moitos problemas polos prexuízos sociais, sendo ás veces recibidos nos lugares onde traballaban con desconfianza. Para defenderse desa sociedade hostil e protexer os segredos do seu oficio empregaban unha xiria de carácter gremial: O verbo dos arxinas. Posuían ademais un cantar característico, o Cantar de Canteiro, que entoaban mentres traballaban acompañados das súas ferramentas.

Na literatura popular quedan abondosas mostras da sona dos canteiros:

* *Canteiriño, arriba, arriba,/ cara a Santa Liberata,/ leva-los picos de aceiro/ halos de baixar de prata*. 
* *En palabras de canteiros,/ Rapazas, non vos fiedes;/ Collen os picos e marchan,/ E despois ¿qué lles faredes?*
* *Pica, canteiriño, pica,/ pica na pedra miúda,/ pica na muller allea/ que outro picará na túa*.

* *Pra nabos n’hai coma Lugo,/ pra canteiros, Pontevedra,/ pra rapaciñas bonitas/ hai que vir á nosa terra* 
* *Se queres casa ben feita/ e a porca ben capada,/ canteiros de Pontevedra./ capadores de Moraña* 

Os dous refráns seguintes foron recollidos por Bouza Brey aplicados ós afamados canteiros de Bora e da parroquia estremeira de Xeve. Explica que os canteiros desta localidade teñen especial sona de aduaneiros.
* *De Bora, un, e de Xeve, ningún*.
* *Un de Xeve e outro de Bora botan ao mestre fóra da obra*.

## Galería de imaxes

Ficheiro:Mosteiro 1 Feira Labrega canteiro 03.jpg|Algunhas ferramentas do canteiro
Ficheiro:Armenteira (aldea en pedra) capela detalle capitel 01.jpg|Canteiros nun capitel moderno na "Aldea en pedra" (Armenteira, Meis, Pontevedra
Ficheiro:Canteiro.jpg|Estatua ao Canteiro en Verducido (Pontevedra)
Ficheiro:Canteiro en Berres, A Estrada.jpg|Canteiro en Berres, A Estrada.
Ficheiro:Escultura canteiro O Porriño.jpg|Escultura de Suso Balado no Porriño.

## Notas
## Véxase tamén
### Outros artigos
*Cantería

### Bibliografía
* BOUZA BREY, Fermín: "Cantigas populares da Arousa", en *Arquivos do Seminario de Estudos Galegos* III, 1929, 153-204.
* REAL ACADEMIA GALLEGA: *Diccionario gallego-castellano*. A Coruña 1913-1928.
Vladimir Jabotinsky

'''Ze'ev Vladimir (Evgenevich) Jabotinsky'* (en , e en ), nado en Odesa en 1880 e finado en 1940, foi un escritor e líder sionista, fundador da Lexión Xudía durante a primeira guerra mundial.

## Traxectoria 
Nado nunha familia tradicional xudía recibiu unha educación relixiosa e aprendeu a Torah, Tanakh e o hebreo, pero na súa mocidade lígase aos ambientes seculares da cidade, convértese en xornalista traballando de correspondente en Suíza e Italia para a prensa de lingua rusa, ao tempo que estudaba dereito, a súa experiencia como xornalista vaille permitir máis tarde fundar xornais en ruso, yiddish e hebreo.

### Sionismo 
Tras o pogrom de Kishinev (1903), Jabotinsky, vencéllase ao movemento sionista, e axiña convértes nun dos seus líderes, ao tempo esfórzase por aprender o hebreo como lingua falada, nos anos seguintes, Jabotinsky organiza unidades de autodefensa nas comunidades xudías de Rusia para responder aos numerosos progromos que se sucedían.

### Primeira guerra mundial 
Durante a Primeira guerra mundial, concIbiu a organizar unha unidade xudía que loitase contra os otománs, que entón controlaban Palestina, xunto con Joseph Trumpeldor creou o Zion Mule Corps, que consistía nuns centos de homes xudeus, na maioría rusos, que foran expulsados de Palestina polos turcos e establecéranse en Exipto. A unidade serviu con éxito na batalla de Gallipoli, pero a unidade logo se desfixo, Jabotinsky viaxou a Londres para convencer aos británicos, pero non foi ata 1917, cando o goberno británico deu permiso para organizar tres unidades xudías, o propio Jabotinsky loitou no val do río Xordán en 1918 e foi condecorado polo seu valor.

### Revisionismo 
Logo da guerra, Jabotinsky saíu elixido na primeira asemblea lexistaltiva de Palestina, e en 1921 entrou a formar parte do consello executivo da Organización Mundial Sionista, pero marchou da organización en 1923 debido ás diverxencias co presidente, Chaim Weizmann. Estableceu unha nova organización, Alianza de Revisionistas-Sionistas e a súa mocidade, Betar. A súa organización demandaba que o movemento sionista recoñecera como o seu obxectivo o establecemento dun estado xudeu na cunca o río Xordán. As bases do seu movemento situábanse en Polonia e a súa actividade centrouse en obter o apoio británico para as Yishuv.

En 1929 Jabotinsky deixou Palestina para acudir ao 16º Congreso Sionista Mundial, pero as autoridades británicas non lle permitiron volver debido ás presións árabes.

## Actividade literaria 
Publicou novelas en hebreo utilizando o sobrenome Altalena. A súa novela histórica *Samson Nazorei* ( 1927), sitúase en tempos bíblicos describindo unha forma ideal da vida xudía da época, activa e guerreira. En *Pyatero'' (escrita en 1935 e publicada en 1936) é a novela de Odesa e contén descricións poéticas da cidade nos primeiros anos do XX, con nostálxicos retratos das súas rúas e olores, dos seus habitantes e paixóns." A súa obra pasou desapercibida no seu tempo pero a partir do século XXI, a súa valoración medrou con edicións en Rusia e Ucraína e en 2005 traduciuse ao inglés
## Notas
Orquestra

miniatura|250px|Orquestra Filharmónica.
[miniatura|dereita|250px|Actuación da [orquestra Panorama en Barrantes.]]

Unha **orquestra** é unha formación instrumental típica da música académica que se divide tradicionalmente nas seccións de corda, de vento e de percusión. Nace no século XVII e toma coma base a corda fretada. Pouco a pouco iranse engadindo instrumentos ata chegar á orquestra sinfónica actual. O termo emprégase tamén para facer referencia a conxuntos instrumentais diversos, falándose de orquestras de jazz, de baile, de vento etc.

As principais orquestras galegas son a Orquestra Sinfónica de Galicia (con sede na Coruña) e a Real Filharmonía de Galicia (con sede en Santiago de Compostela).

## Etimoloxía 
A palabra **orquestra** provén do grego ορχήστρα, *orchestra*, e significa lugar para bailar.

Esta definición remóntase ao século V a.C., cando as actuacións facíanse nos teatros ao aire libre. Fronte á área principal da actuación había un espazo para cantantes, danzantes e músicos. Este espazo chamouse orquestra. Hoxe en día, o termo refírese a un conxunto de instrumentos musicais e aos músicos que os tocan ou executan, independentemente do xénero musical que realicen (clásico, tropical, moderno etc.).

Na Idade Media o termo pasou a referirse ao escenario en si mesmo. A partir do final do século XVII, usouse para se referir ao conxunto de intérpretes, como é hoxe. Non obstante, o termo aínda denota o conxunto de asentos colocados a nivel do chan fronte ao escenario en teatros e salas de concertos.

## Evolución histórica 
Na historia da música académica occidental, a instrumentación da orchestra foise expandindo ao longo do tempo, engadindo novos instrumentos e adaptándose aos requirimentos dos novos repertorios. Deste xeito, partindo da orquestra barroca vanse desenvolvendo a orquestra clásica, orquestra sinfónica e orquestra romántica até chegar á orquestra moderna, que pode incorporar máis de cen instrumentos, entre os cales se poden atopar instrumentos electrónicos. O termo orquestra de cámara refírese a agrupacións musicais dun tamaño menor de cincuenta instrumentos.

As orquestras especializadas en música barroca de J.S. Bach e Handel ou no repertorio clásico de compositores como Haydn ou Mozart adoitan ter un formato máis reducido que aquelas que interpretan o repertorio romántico como, por exemplo, as sinfonías de Brahms. O crecemento das orquestras durante os séculos XVIII e XIX alcanza o seu cumio coas orquestras de 120 instrumentistas necesarias para interpretar as obras de Wagner ou Mahler. Nos últimos tempos apréciase unha certa tendencia a retornar a orquestras máis reducidas dos períodos clásico ou barroco.

## Notas 
## Véxase tamén 
### Bibliografía 
* 

### Outros artigos 
*Orquestra sinfónica
*Banda de música
*Big Band
*Cuarteto de corda
Río Elba

[260px|miniatura|Vista desde o [Fortaleza de Königstein|castelo de Königstein, en Saxonia, Alemaña]]
O **río Elba** (*Elbe* alemán, *Labe* checo, *Łobjo*, polaco) é un dos principais ríos da Europa central, o segundo máis longo dos que desembocan no mar do Norte, tras o río Rin. Ten unha lonxitude de 1165&nbsp;km —o 17.º río máis longo de Europa— e  drena unha gran conca de 148268&nbsp;km² —a 12.ª conca europea e 2.ª do mar do Norte—, que corresponde a Alemaña (65,5%), República Checa (33,7%), Austria (0,6%) e Polonia (0,2%). O sistema fluvial máis longo da conca corresponde ao Elba–Moldava, con 1231&nbsp;km.

O Elba nace no norte da República Checa, a 1386  m de altitude, na vertente meridional das montañas dos Xigantes, e tras discorrer primeiro en dirección sueste e virar ao noroeste, desemboca non lonxe de Hamburgo no mar do Norte.

Administrativamente, o río discorre por catro das trece rexións da República Checa —Hradec Králové, Bohemia Central, Pardubice e Ústí nad Labem— e cinco dos 16 estados federados de Alemaña: Saxonia, Saxonia-Anhalt, Baixa Saxonia, Schleswig-Holstein e Hamburgo.

As cidades máis importantes no seu curso son as checas Hradec Králové (93035 hab.), Pardubice (89467 hab.), Ústí nad Labem (93747  hab.) e Děč ín (50289 hab.) e as alemás Dresde (525105 hab.), Dessau (85488 hab.), Magdeburgo (229924 hab.), Hamburgo (1734272 hab.) e Cuxhaven (50846 hab.).

Os seus principais afluentes son os ríos Moldava (434&nbsp;km), Saale (413&nbsp;km), Havel (413&nbsp;km), Ohře  (316&nbsp;km), Elster Negro (181&nbsp;km), Mulde (147&nbsp;km) e Ilmenau (107 km) 

A conca do Elba está habitada por 24,5 millóns de persoas.
## Notas
## Véxase tamén
Shimon Peres

**Shimon Peres** (en , nado como **Shimon Persky**), nado en Vishniev (entón parte de Polonia, hoxe Belarús) o 2 de agosto de 1923 e finado en Ramat Gan o 28 de setembro de 2016, foi un político israelí, líder do Partido Laborista israelí, foi oitavo primeiro ministro de Israel de 1984-1986 e 1995-1996 e foi o viceprimeiro ministro, dende 2005, baixo Ariel Sharon. En 1994 gañou o Premio Nobel coh Yitzhak Rabin e Yasser Arafat, polos seus esforzos en conseguir a paz que culminaron no acordos de Oslo.

## Véxase tamén
Moshé Dayán

**Moshé Dayán** (Degania Alef 1915 – Tel Aviv 1981) foi un líder militar e político israelí.

Moshe Dayan naceu no kibbutz de Palestina, entón aínda parte do Imperio Otomán. Aos 14 anos ingresou na Haganah, quedou moi influído polas ensinanzas militares do oficial inglés prosionista, Orde Wingate cando Dayán era sarxento tras ingresar nunha academia militar británica en Bulgaria. En 1939 as autoridades británicas ilegalizan a Haganah e Dayán foi arrestado, liberado en 1941 únese ás forzas aliadas, destinado nunha división australiana en Siria, perde o ollo dereito nunha operación militar contra os franceses.

En 1948 participou na guerra de independencia israelí como xefe de defensa do val do río Xordán. En 1953 asumiu o posto de Xefe de Estado Maior do Exército Israelí. En 1956 mandou a operación militar sobre a península do Sinaí e a franxa de Gaza durante a crise da canle de Suez. En 1958 deixou o exército para dedicarse á política, entrou no MAPAI liderado por David Ben-Gurion, foi ministro de agricultura ata 1964. En xuño de 1967, durante a terceira guerra árabe-israelí foi nomeado ministro de Defensa, e comandou as operacións da guerra dos seis días. O seu prestixio declinou en outubro de 1973 cando Exipto e Siria atacaron Israel por sorpresa e desencadenaron a guerra do Yom Kippur.

En 1978, foi nomeado ministro de exteriores por Menachem Begin, o que os seus antigos compañeiros do Partido Laborista viron como unha traizón, pero foi un dos arquitectos dos acordos de Camp David, asinados ao ano seguinte por Exipto e Israel. Dayán dimitiu en outubro de 1978 tras un enfrontamento con Begin sobre os territorios ocupados, e fundou un novo partido, Telem, que defendía a cesión incondicional e unilateral dos territorios ocupados.
Elba

O topónimo **Elba** pode facer referencia a:

***Río Elba**, río de Europa central.
***Illa de Elba**, illa italiana.
***Principado de Elba**, estado monárquico do século XIX.
***Elba**, nome propio feminino.

Amais, como antropónimo feminino pode referirse a:
***Elba Pedrosa**, escritora galega (n. 1973);

***Elba Veleiro**, doutora e política galega (n. 1955);
***Elba**, nome dado a unha muller do Mesolítico, a quen pertencían os restos humanos máis antigos atopados en Galiza.
Ronaldinho

**Ronaldo de Assis Moreira**, coñecido como **Ronaldinho Gaúcho** ou **Ronaldinho**, nado o 21 de marzo de 1980 en Porto Alegre (Rio Grande do Sul), é un futbolista brasileiro. Xoga de dianteiro ou centrocampista e o seu club actual é o Atlético Mineiro.

## Traxectoria 
Formouse no Gremio Foot-Ball de Porto Alegre. Estreouse coa selección brasileira en xuño de 1999 nun partido contra Letonia, consagrándose na Copa América dese mesmo ano cun gol no partido fronte a Venezuela. Foi considerado mellor xogador do mundo no 2004 pola FIFA.
  	 
## Palmarés 
* Campión de "Liga Española": 2005, 2006 (F. C. Barcelona)
* Supercopa de España: 2005, 2006
* Liga de Campións da UEFA: 2006
* Mellor xogador FIFA: 2004
* Campión do mundo: 2002 (coa selección brasileira)
* Campión da Copa Intertoto: 2002
* Carto - Finalista dos xogos de Sydney: 2000
* Máximo goleador na Copa Confederacións: 1999
* Finalista da Copa Confederacións: 1999
* Campión da Copa América: 1999
* Campión do mundo Cadetes: 1997

### Títulos por equipo
* Campionato do Estado de Río Grande Do Sul: 1999
* Copa América: 1999
* Torneo Pre-Olímpico: 2000
* Copa Intertoto: 2002
* Copa do Mundo FIFA: 2002
* Trofeo Joan Gamper (España): 2003
* Copa Cataluña: 2003, 2004
* Copa Confederacións: 2005
  	 
### Títulos persoais 
* 
* Máximo goleador da copa das Confederacións: 1999
* Mellor xogador da copa das Confederacións: 1999
* Balón de prata brasileiro (Placar): 2000
* Mellor xogador suramericano do campionato español (trofeo EFE): 2004
* Mellor xogador FIFA: 2004 e 2005
* Balón de Ouro: 2005

## Notas 
## Véxase tamén 
### Ligazóns externas 
* Web Oficial
* Datos do xogador en fifa.com 
* Datos do xogador en football-lineups.com 
* Datos do xogador en soccerbase.com
Río Danubio

[260px|miniatura|Río Danubio ao seu paso por [Budapest]]
O **Danubio** é o segundo río máis longo de Europa (o Volga é o primeiro). Atravesa Europa de oeste a leste.

O seu nome é en búlgaro (*transliterado*) *Dunav*, alemán *Donau*, húngaro *Duna*, romanés *Dunăre*, croata *Dunav*, eslovaco *Dunaj*, e en ucraíno *Dunay*.

## Xeografía 
[miniatura|dereita|O Danubio, en [Budapest.]]
O Danubio é unha importante vía comercial. Flúe a través de varios países (Austria, Bulgaria, Croacia, Alemaña, Hungría, Moldova, Eslovaquia, Romanía, Ucraína, Serbia e Montenegro) tendo afluentes en sete deles.

A súa cunca hidrográfica estendese por 817.000&nbsp;km². O seu fluxo medio é de 7.000 m³/s.

O Danubio ten a súa fonte na Selva Negra, a 60&nbsp;km a noroeste do Lago Constanza (alemán *Bodensee*), na Alemaña, a partir de dous pequenos afluentes chamados Brigach e Breg, que se xuntan en Donaueschinge (Alemaña) e son chamados *Danubio* de alí en diante. Atravesa deseguido o norte de Austria (pasando por Viena), o sur de Eslovaquia, pasando por Bratislava, atravesa Hungría do norte ao sur pasando por Budapest, Croacia ao leste, o norte de Serbia, pasando por Belgrado, marca a fronteira entre Serbia e Romanía, e tamén entra Romanía e Bulgaria, antes de desaugar no mar Negro en Romanía, formando un gran delta que chega á fronteira da Ucraína.

O delta do Danubio é unha rexión natural protexida na Romanía, principalmente na Selva Letea, de aspecto tropical. Está clasificado como Patrimonio da Humanidade pola Unesco desde 1991. Romanía inquiétase polas repercusións no medio ambiente da construción do canal de Bystroe pola Ucraína.

## Afluentes 
## Notas 
## Véxase tamén 
### Outros artigos 
* Claudio Magris
* Johann Strauss (fillo)
Deco

**Anderson Luiz de Sousa**, coñecido como **Deco**, nado en São Bernardo do Campo o 27 de agosto de 1977, é un futbolista brasileiro nacionalizado portugués. Xoga de centrocampista e o seu equipo actual é o Fluminense. Foi internacional coa selección portuguesa.

## Traxectoria 
Chegou a Portugal a través do SL Benfica, foi no Alverca que mostrou o seu fútbol para despois ingresar no FC Porto, ao que axudou a vencer en dous campionatos nacionais, unha Copa da UEFA, unha Liga de Campións e unha Liga de Portugal. Posteriormente fichou polo FC Barcelona.

### Selección nacional 
A estrea na selección portuguesa ocorreu o 29 de marzo do 2003, diante do Brasil, precisamente o seu país natal e actual campión do Mundo. O encontro, amigable, realizouse no Estadio das Antas, na cidade de Porto, e terminou coa vitoria de Portugal (2-1). Deco, que entrou aos 60 minutos por Sergio Conceição, marcou o gol que deu a vitoria lusitana.

Ata a decembro de 2004, Deco xa representou a selección en 24 ocasións, marcado dúas veces. A primeira na estrea e a segunda, o 13 de outubro de 2004, en Alvalade, na goleada (7–1) perante Rusia, en partido correspondente á fase de cualificación do Mundial de Fútbol Alemaña 2006.
Megalópole da Cidade de México

miniatura|400px|Mapa
A **megalópole da Cidade de México** está constituída fundamentalmente polo gran macizo e denso aglomerado urbano do Val de México, é dicir, o Distrito Federal e a súa área metropolitana ao norte, no leito desecado do que foi o lago de Texcoco, máis de vinte millóns de habitantes, o que se lle agregan coma dous pequenos apéndices, polo suroeste a área metropolitana de Toluca e polo sur a de Cuernavaca.

Todo xira en torno ao xigantismo sen rival da Cidade de México no Distrito Federal (ver historia urbana), xunto á que crecen soamente suburbios, xigantes tamén, coma Netzahualcóyotl ao leste, Ecatepec ao norte, ou Tlalnepantla e Naucalpan ao noroeste.

É de destacar, no extremo nordeste da área, as ruínas da que foi a cidade capital da cultara nai de todas as que viñeron despois no altiplano mexicano, Teotihuacán. estendeuse dende o ano 500 a. C. ata o 700, na que desapareceu, máis de seis séculos antes da fundación de Tenochtitlán polos aztecas, sobor da que os españois edificaron a actual capital. O esplendor de Teotihuacan foi contemporáneo do de Roma coa construción de grandes pirámides (as impresionantes do Sol e da Lúa e a moi fermosa de Quetzalcóatl)http://www.world-mysteries.com/mpl_7.htm .

A medio prazo é de agardar a conurbación coa megalópole da área metropolitana de Puebla ao sueste, da que só os dous grandes volcáns, Popocatépetl e Iztaccíhuatl, a separan ata o de agora.

Megalópole da Cidade de México:

* AM do Val de México....................20&nbsp;330&nbsp;000
* AM de Toluca de Lerdo....................1&nbsp;100&nbsp;000
* AM de Cuernavaca de Morelos............920.000

## Véxase tamén 
### Ligazóns externas 
* Imaxe actualizada de satélite
* Imaxes varias dende satélite
Palmach

A **Palmach** (en ) foi a unidade paramilitar de elite israelí integrada na Haganah. Estableceuse o 15 de maio de 1941, e en 1948 consitía en tres divisións e forzas auxiliares aéreas, navais e de intelixencia. Entre os líderes da Palmach estiveron Moshé Dayán, Itzhak Sadeh, Yigal Allon e Yitzhak Rabin.
A Palmach influíu significativemente na sociedade israelí, os seus membros convertéronse nos altos mandos das Forzas de Defensa Israelís.

## Historia
Establecida polo exército británico e a Haganah para protexer palestina dunha posible invasión nazi e para axudar ás forzas británicas nunha posible invasión de Siria e Líbano, os británicos adestraron e armaron aos seus membros. Trala vitoria dos británicos en El-Alamein (1942) os británicos ordenaron o desmantelamento do Palmach, e a totalidade da organización pasou á clandestinidade, refuxiándose nos kibbutzs, combinando o entremamento militar co traballo agrícola.
Entre 1945 e 1946 o Palmach realizou ataques contra da infraestrutura dos británicos en Palestina, pero tralo arresto da maioría dos líderes do Palmach o 29 de xuño de 1946, os ataques finalizaron. Na Guerra árabe-israelí de 1948 a Palmach organizou a defensa dos asentamentos xudeus contra das milicias árabes, o que deu tempo á Haganah a mobilizar á poboación e preparse para a guerra.
Alfabeto hebreo

O **abxad hebreo**, algunhas veces denominado mediante a súa forma hebrea **alef-bet** (אָלֶף-בֵּית), é a serie formada polas consoantes hebreas. Está composto por 22 caracteres, dos cales cinco teñen unha grafía distinta ao final das palabras. Utilízase para escribir o idioma hebreo, o iídix e, en menor medida, o xudeu-español.

O alef-bet é propia e orixinalmente un abxad, é dicir, só contén caracteres consonánticos. A puntuación diacrítica dos masoretas utilízase unicamente como unha axuda na aprendizaxe do idioma, xa que orixinalmente o idioma hebreo -—xa sexa o moderno ou antigo— non a utiliza, é o lector quen a prové. O hebreo arcaico empregouse desde a súa creación até os patriarcas. O hebreo antigo aparece na época dos Reies (Saúl, David, Salomón etc.), e o hebreo cadrado ou moderno aparece por primeira vez no século III&nbsp;a.&nbsp;C.

## Letras do alfabeto hebreo 
## Pronunciación das letras e os seus nomes  
**Nota:** o alfabeto hebreo só emprega consoantes, sendo que as vogais poden ser representadas por acentos diacríticos, chamados *Necudot* (*nicud* no singular) ou sinais masoréticos.

## Transcrición e transliteración das letras hebreas en galego  
A utilización das letras non galegas, (*j*, *k*, *w*, e *y)* debe ser evitada.

### Consoantes 
### Vogais 
## Notas 
## Véxase tamén
### Outros artigos 
* Diacríticos do alfabeto hebreo
*Transliteración e adaptación do árabe: aplicación terminolóxica
Herut

**Herut** (hebreo: **חרות** - liberdade) foi o partido político do sionismo revisionista en Israel. Era conservador e nacionalista e converteuse na principal oposición ao Partido Laborista.

Fundouse en 1948 e dirixiuno Menachem Begin ata 1983, e despois Yitzhak Shamir. En 1965 formou co Partido Liberal de Israel o bloque Gahal, aínda así Herat mantivo a súa organización dentro do novo partido e dominou a nova formación. En 1973 Gahal uniuse con outros partidos de dereitas para formar o Likud, no que de novo Herut mantivo un papel dominante e os principais líderes do Likud foron os de Herut. En 1988 o Likud converteuse nun partido e Herut deixou de existir.
No primeiro Knesset do Estado de Israel, Herut conseguiu 14 escanos, progresivamente foi aumentando a súa base electoral, en especial polos que se opuñan á política do primeiro ministro laborista David Ben-Gurion, especialmente entre os emigrantes de orixe sefardí. En 1967, xa como parte de Gahal, tiña 22 escanos e uniuse ao goberno de unidade nacional durante a Guerra dos seis días, deixándoo en 1970 polo seu desacordo co Plan Rogers. En 1977 trala vitoria do Likud nas eleccións entrou de novo no goberno
En 1998 disidentes do Likud crearon novo partido Herut, dirixido por Benny Begin.
Unidade 101

A **Unidade 101** foi unha unidade de forzas especias do exército israelí, fundouna e dirixiuna Ariel Sharon por orde do primeiro ministro David Ben-Gurion en agosto de 1953. Recibiu moitas críticas debido ás mortes de civís inocentes, en especial tralo masacre de Qibya.

## Actividades
Logo da súa fundación, a unidade relizou unha serie de operacións contra civís nos territorios controlados por Xordania e Exipto. Nunha das súas primeiras actuacións atacou o campo de refuxiados de El-Bureij, en Gaza, pero a máis coñecida foi a operación que realizou en outubro de 1953 en Qibya (Cisxordania), na que se lle ordenou que maximizara o dano, e no que morreron 70 civís. Debido ás condenas unánimes pola operación, o exército prohibiu a matanza de civís nas operacións e en xaneiro de 1954 a unidade integrouse na 890 Brigada Paracaidista ata que foi desmantelada trala guerra de Suez de 1956.
Península do Iucatán

A **península do Iucatán** (en ) é unha gran península do continente americano que penetra no océano Atlántico en América Central, constituíndo o extremo sueste do territorio do actual México, a ao oeste de Cuba e ao nordés de Guatemala. Separa o mar Caribe do golfo de México, coa costa do norte na canle do Iucatán. A península limita ó leste do istmo de Tehuantepec, unha separación xeográfica da rexión de América Central e o resto de América do Norte. Ten arredor de 181&nbsp;000 km2 de extensión, e componse case completamente de rocha calcaria. Foi palco de grandes civilizacións precolombianas como a dos maias e maila dos olmecas.

## Notas 
## Véxase tamén 
### Bibliografía 
* Juan Luis Pena Chapa, Manuel Martin Castillo e Juan Carlos González Avila, *The Performance of the Economy of the Yucatan Peninsula from 1970–1993* http://www.iiasa.ac.at/Publications/Documents/RR-00-014.pdf 
* Marcio L. Teixeira,*The Impact of the Geologic History of the Yucatán Peninsula on the Present Day Aquifer*,2004 http://marciot.freeshell.org/essays/documents/MeridaUrbanPlanning.pdf
* Angelo Heilprin,*Observations on the Flora of Northern Yucatan* https://www.jstor.org/stable/10.2307/982931

### Outros artigos 
* Estado do Iucatán
* Conquista do Iucatán
Iucatán

O topónimo o **Iucatán** (en castelán **Yucatán**, de orixe maia) pode referirse a:

*a **península do Iucatán**, en México;
*o **estado do Iucatán**, situado en dita península;
*a **canle do Iucatán**, que une o mar Caribe co golfo de México;
*a **República do Iucatán**, separación no século XIX dos actuais estados mexicanos de Campeche, Quintana Roo e Iucatán.
Likud

O **Likud** (en , transliterado *HaLikud*, e traducible como "A Consolidación") é un partido de dereita israelí.
A orixe do Likud está no sionismo revisionista de Vladimir Jabotinsky que deu orixe ao Herut.O Likud formouse coa coalición de La'am e Gahal para as eleccións de 1973, que se consolidou como unha coalición permanente dirixido por Menachem Begin ata que en 1988 o Likud converteuse nun único partido. En 1998 o Likud sufriu unha escisión, Benny Begin e outros membros da dereita do partido crearon un novo partido, Movemento Nacional Herut.Nas eleccións para a Knesset o Likud tivo 40 escanos (sobre 120), pero na actualidade só permanecen 25 no partido.O 21 de novembro de 2005 o Likud sufriu unha escisión ao crear o ata entón líder do partido, Sharon, un novo partido denominado Kadima. O Likud pasou a estar liderado por Benjamin Netanyahu.

## Gobernos 
O Likud tivo catro primeiros ministros de Israel: Menachem Begin (1977), Yitzhak Shamir (1983), Benjamin Netanyahu (1996) e Ariel Sharon (2001)
Haganah

A **Haganah** (hebreo: "Defensa", הגנה) foi unha organización paramilitar xudía que actuou en Palestina entre 1920 e 1948, durante o mandato británico. Coa constitución do Estado de Israel a Haganah constituíu a base do exército israelí.

## Orixe 
A HaShomer, milicia que se fundou en 1909, foi o antecesor da Haganah. Era un pequeno grupo de inmigrantes xudeus que vixiaban os asentamentos xudeus por unha cota anual, e nunca superaron os 100 membros.
Tralas revoltas árabes de 1920 e 1921 constituíuse a Haganah para gardar os kibbutzs e facer fronte aos ataques árabes. Ata 1929 as unidades da Haganah tiñan unha organización local e estaban mal armadas, consistían sobre todo en granxeiros que vixiaban os seus asentamentos por quendas. Pero logo da revoltas árabes de 1929, que deixaron 133 xudeus mortos e a expulsión dos xudeus de Hebrón, entraron na Haganah case todos os homes dos asentamentos, e moitos das cidades, e adquiriron armas no estranxeiro. En 1936 tiña 10.000 membros activos e 40.000 reservistas. Na Gran Revolta árabe (1936-1939) participou activamente para protexer os intereses británicos e para frear a insurxencia árabe: aínda que a administración británica non a recoñeceu oficialmente, o exército británico cooperou activamente con ela para formar a policía xudía dos asentamentos e as forzas auxiliares xudías. En 1937, os dirixentes máis dereitistas da Haganah formaron o Irgun Zvai-Leumi, caracterizado polos seus métodos de combate clandestino.

Trala revolta os británicos restrinxiron a inmigración xudía a Palestina: en resposta, Haganah organizou unha rede de inmigración ilegal e manifestacións en contra dos británicos.

## Segunda guerra mundial 
Nos primeiros anos da segunda guerra mundial reanudouse a cooperación entre os británicos e a Haganah polo temor a un avance dos alemáns e italianos no Norte de África, pero trala desfeita de Rommel en El Alamein (1942), os británicos deixaron de apoiar á Haganah. En 1943 os británicos crearon a Brigada Xudía, a primeira unidade militar xudía que serviu na guerra. Mentres, Haganah creou o 19 de maio de 1941 a Palmach, unha unidade de elite.

## Despois da guerra 
Despois da guerra, a Haganah realizou operacións antibritánicas en Paletina e continuou a organizar a inmigración ilegal. O 28 de maio de 1948 Haganah desapareceu ao se crear as Forzas de Defensa israelís.

## Membros famosos 
* Yitzhak Rabin 
* Ariel Sharon 
* Rehavam Zeevi
* Dov Hoz
* Moshé Dayán
* Ruth Westheimer
Atentados do 7 de xullo de 2005 en Londres

''Todas as horas están en formato British Summer Time (BST), (UTC+1 / GMT+1).

O xoves **7 de xullo de 2005**, catro explosións paralizaron o sistema de transporte público de Londres en plena hora punta matinal. Ás 8:50 AM, estouparon tres bombas a 50 s de intervalo entre unha e outra, en tres vagóns do metro de Londres. Unha cuarta bomba estoupou nun autobús ás 9:47 AM na Praza Tavistock., e os máis mortíferos en Londres desde a segunda guerra mundial.

Os investigadores policiais identificaron a catro homes que se pensa que son terroristas suicidas., un día despois de que Londres fose elixida SEDE dos Xogos Olímpicos de 2012, dous días despois do comezo do xuízo do imán fundamentalista Abu Hamza, cinco días despois de que se realizase o concerto Live 8 alí e pouco despois de que o Reino Unido asumise a presidencia rotatoria do Consello da Unión Europea.

O 21 de xullo de 2005, unha segunda serie de catro explosións tivo lugar no metro de Londres e nun autobús de Londres. Con todo, esta vez só os detonadores das bombas explotaron e os catro terroristas non chegaron a inmolarse. Non houbo vítimas mortais: o único ferido rexistrado resultou ser un asmático hospitalizado. Todos os terroristas deste ataque errado foron arrestados pola policía.

## Notas 
## Véxase tamén 
### Outros artigos 
* Atentados do 11 de setembro de 2001
* Atentados do 11 de marzo de 2004
G8

miniatura|Manifestación de grupos antiglobalización en Edimburgo pola celebración do 31º Cumio do G8.

O **Grupo dos Oito**, máis coñecido como **G8** ou **G-8**, agrupa aos sete países países máis industrializados do mundo e máis a Rusia.

O G8 ten a súa orixe na crise do petróleo de 1973 e na posterior recesión mundial, cando a petición do secretario do tesouro nortemaricano, George Shultz, reuníronse os ministros de facenda dos cinco países máis industrializados, aínda que non se formou oficialmente ata 1975 na xuntanza de Rambouillet cando o presidente francés Valéry Giscard d'Estaing convidou a participar nun cumio aos seis países máis industrializados: Francia, Alemaña, Italia, o Xapón, o Reino Unido e os Estados Unidos (G6). En 1976, uníuselles o Canadá (G7) e en 1998, Rusia.

Os representantes destes oitos países xúntanse anualmente para analizar o estado da política e a economía internacionais e coordinar as súas políticas económicas.

## Cumios do G8 
O cumio anual de líderes do G8 reúne aos xefes de estado ou goberno das oito potencias industrializadas máis importantes. É un evento político internacional de primeira magnitude que ten gran repercusión nos medios de comunicación. O país membro que ostenta a presidencia rotatoria anual é o encargado de organizar o cumio nalgún lugar do seu estado.
Metro de Londres

O **metro de Londres** (en ) é unha rede de transporte público ferroviario que serve á cidade de Londres e a súa área metropolitana. Comezou a operar o 10 de xaneiro de 1863 e é o sistema de metro máis antigo do mundo.

Os londinienses adoitan referirse a el coma *the* *Underground* ou *the Tube* (nome popular empregado coloquialmente, que significa literalmente "tubo", debido á semellanza entre os túneles de moitas das súas liñas e un tubo).

Está operada pola empresa pública London Underground, sometida desde 2003 ao control do ente público local Transport for London (TfL). TfL controla á súa vez outras concesións ferroviarias de metro lixeiro, tranvía e trens suburbanos que, conxuntamente, conforman coa rede de ferrocarrís suburbanos dependente do Departamento de Transporte (DfT) toda a Rede de metro do Gran Londres.

## Cronoloxía 
miniatura|260x260px|Tícket do Metro de Londres|alt=
### Século XIX 
* En 1843, vinte anos antes da inauguración da primeira liña, o primeiro túnel no mundo baixo o leito dun río navegábel, neste caso o Támese. Foi deseñado por Marc Brunel e máis tarde pasaría a formar parte da liña East London, pechada para a súa rehabilitación e posterior reapertura como parte da rede do London Overground xa no século XXI.
* A primeira viaxe inaugural tivo lugar o 9 de xaneiro de 1863 na Metropolitan Line, construída e financiada pola empresa privada Metropolitan Railway.
* Os primeiros accidentes aconteceron só dous meses despois da súa inauguración, en 1863, na estación de Farringdon.
* Na década de 1860 só se empregaba sinalización básica de entrada e saída das estacións.
* Un dos primeiros mapas do metro foi producido pola District Line en 1892.

=== Século XX:

## Notas 
## Véxase tamén 
### Outros artigos 
* Atentados do 7 de xullo de 2005 en Londres
* Transport for London
* London Overground
* Docklands Light Railway
* Tramlink
* TfL Rail

### Ligazóns externas 
* London metro map at metros.hu
Ciencioloxía

A **ciencioloxía** é un sistema de crenzas, ensinanzas e rituais, orixinariamente establecidas como unha filosofía secular en 1952 polo escritor de ciencia ficción L. Ron Hubbard, quen en 1953 reformulou a ciencioloxía nunha filosofía relixiosa aplicada.

## Características 
Está principalmente representada pola Igrexa da Ciencioloxía, aínda que existen grupos disidentes coñecidos como Zona Libre, e baséase no libro de Hubbart, *Dianetics: The Modern Science of Mental Health* (1950), considerada relixión nalgúns países e seita noutros.

As crenzas centrais da ciencioloxía son que cada persoa é un ser espiritual inmortal que posúe unha mente e un corpo, e que as persoas son basicamente boas. Para acadar a salvación definitiva hai que levar unha vida de mellora espiritual.

Para a ciencioloxía hai tres compoñentes básicos interrelacionados, que son o fundamento do benestar: afinidade, realidade e comunicación, o que Hubbard chamou o triángulo ARC.

## Notas
Póker

O **póker**, é un xogo de cartas xogado por dúas ou máis persoas, moi común en casinos. É o máis popular dunha clase de xogos nos cales os xogadores coas cartas total ou parcialmente escondidas fan apostas para un *monte* central, despois do que o resultante das apostas é atribuído ao xogador ou xogadores que posuíran o mellor conxunto de cartas.

Para xogar ao póker, é necesario aprender as regras e procedementos básicos do xogo, os valores das varias combinacións de cartas e as regras sobre as apostas e os seus límites. Algúns coñecementos sobre o equipamento usado para xogar son útiles. Hai tamén moitas variantes do póker, categorizadas libremente como *póker fechado (draw poker)*, *póker aberto (stud poker)*, *community card poker* e outros. Os xogos máis habituais das primeiras tres categorías son o *Five-Cards Draw*, *seven-card stud* e ''Texas hold'em'', respectivamente. Cada un destes tres xogos é un bo punto de partida para aprender outros xogos do mesmo xénero.

miniatura|dereita|200px|Escaleira de cor real
O póker é o xogo de azar máis xogado no mundo.

## Historia 
A orixe do póker é moi antiga e está ligada a varios outros xogos que tamén se basean en combinacións de cartas do mesmo valor e que presentan un sistema de apostas moi semellante ao do póker actual. A versión máis antiga do póker chamábase "As-nas" e xurdiu en Persia, no século XV.

A palabra póker vén do inglés **poker**, que se orixina do francés **poque**, que á súa vez deriva do alemán **pochen** que significa **xogar de farol**.

O xogo actual desenvolveuse nos Estados Unidos e tornouse no xogo favorito dos norteamericanos, especialmente dos pioneiros do Oeste. O póker como é coñecido no Brasil, é orixinario da Europa e corresponde a apenas dúas ou tres das máis de cen modalidades practicadas nos Estados Unidos.

## Clasificación de xogadas 
## Notas
Podcast

[128px|miniatura|Unha icona dunha fonte de novas [RSS, usada adoito para indicar o podcast dunha páxina web.]]

Un **podcast** é un xeito de publicar ficheiros multimedia, habitualmente de son (en formato MP3 ou ogg), utilizando RSS para facilitar a subscrición. Os ficheiros quedan almacenados nun servidor de Internet, e os subscritores baixan os ficheiros automaticamente mediante un software de subscrición. Esta tecnoloxía asóciase á idea de *radio baixo demanda*, xa que permite aos ouvintes escoitar os programas de radio cando o desexen. Para alén da subscrición mediante feed RSS, os podcasts adoitan ter unha web, e un reprodutor de son online para facilitar a escoita.

## Historia 
O termo orixinouse o 12 de febreiro de 2004 pola combinación de *broadcast* co reprodutor de Apple Computer, iPod, creando unha contracción con ambas as palabras.

### En galego 
En outubro de 2005 publicouse o primeiro podcast en galego chamado e-music, un programa de música electrónica, arte e tecnoloxía dirixido por Isaac González e que tamén se emitía en CuacFM. Seguírono outros como Casatlántica de María Lado, Ouveos na noite de Zimer103 ou Areias Sonoras de Ictioscopio. A estes seguiríanos moitos outros ata a actualidade, que foron reflectidos en Podgalego.

### Podgalego 
En abril de 2006, a raíz da cantidade de podcasts en galego que se ían creando e coa intención de amosalos e ordenalos, así como dar a coñecer a tecnoloxía naceu Podgalego. Os principais creadores de podgalego foron Isaac González (do podcast e-music) e Uxío Broullón (de Areias Sonoras). A páxina, tras 7 anos de actividade e xunto cun certo declive do podcasting, desapareceu, aínda que no 2016 coincidindo co décimo aniversario apareceu de xeito renovado tamén coincidindo co novo auxe do podcasting por mor da expansión dos teléfono intelixentes.

## Notas 
## Véxase tamén 
### Outros artigos 
*RSS
* iPod

### Ligazóns externas 
* Podgalego, o diretorio de podcast en galego
* Libro en español cun capítulo sobre os podcast en galego
Lista de xefes de estado de México

O **xefe de estado de México** é a persoa que controla o poder executivo no país. Baixo a constitución actual, esta responsabilidade recae no Presidente, que é o xefe do poder executivo supremo no país. Durante a súa historia México tivo varias formas de goberno. Baixo a constitución federal, o título de Presidente era o mesmo que o actual. Baixo as *Siete Leyes* o xefe do executivo chamouse *Presidente da República*. A maiores houbo dous períodos de reinado monárquico, nos que o poder executivo estivo controlado polo Emperador de México.

## Imperio de México (1821–1823) 
### Primeira rexencia 
### Segunda rexencia 
### Agustín I 
## Goberno provisional (1823–1824) 
## Primeira República Federal (1824–1835) 
## República Centralista (1835–1846) 
## Segunda República Federal (1846–1863) 
### Presidentes recoñecidos polos Conservadores durante a Guerra de Reforma 
## Segundo Imperio de México (1863–1867) 
### Rexencia 
### Maximiliano I 
## Restauración da República (1867–1876) 
## Porfiriato (1876–1911) 
## Revolución (1911–1928) 
; Partidos

### Presidentes recoñecidos pola Convención de Aguascalientes 
### Restauración da Democracia 
; Partidos

## Maximato (1928–1934) 
; Partido

## México Moderno (1934–) 
; Partidos

## Notas 
## Véxase tamén 
### Ligazóns externas 
* Lista de gobernantes de México
Biólogo, bióloga

Un **biólogo** ou unha **bióloga** é un científico dedicado á bioloxía. Os biólogos estudan os organismos vivos e a súa relación coa súa contorna. Os biólogos involucrados na investigación de base tentan descubrir os mecanismos que gobernan o funcionamento dos organismos vivos. Os biólogos que se dedican á investigación aplicada tentan desenvolver ou mellorar procesos médicos, industriais ou agrícolas. Algúns biólogos traballan en postos directivos coordinando ou supervisando a investigación. Os técnicos levan a cabo tarefas especializadas utilizando equipamento de laboratorio.

## Formación
Existen varios graos e mestrados das disciplinas da bioloxía que en Galicia se imparten nas tres universidades: na Universidade da Coruña, na Universidade de Santiago de Compostela e na Universidade de Vigo.
Dominio (bioloxía)

En bioloxía, **dominio** é cada unha das tres principais subdivisións en que se consideran clasificados os seres vivos: Archaea, Bacteria e Eukarya. Ata hai pouco tempo, os seres vivos clasificábanse dependendo da ausencia ou presenza de núcleo nas células que o compoñen (procariota ou eucariota), pero novos estudos a nivel molecular (estrutura dos lípidos, proteínas e xenoma) amosan que dentro das procariotas, as archaea son tan diferentes das bacterias como estas das eucariotas. Nos dominios Archaea e Bacteria só se inclúen organismos unicelulares, namentres que a maioría dos seres vivos (protozoos, plantas, fungos e animais) pertencen ao dominio Eukarya (as eucariotas).

Os virus clasifícanse á parte.

Os **dominios** subdivídense en reinos.

## Árbore filoxenética 
         ,______________ *Bacteria*
   ______|
         |      ,_______ *Archaea*
         |______|
                |_______ *Eukarya*

  ?_____________________ *Virus*
Jacob Talmon

**Jacob Leib Talmon** (en hebreo יעקוב טלמון), nado en Rypin (Polonia) o 16 de xuño de 1916 e finado en 1980 en Xerusalén, foi un historiador israelí na Universidade Hebrea de Xerusalén, especializado na Revolución francesa. Cuñou os termos democracia totalitaria e mesianismo político.

## Traxectoria 
Naceu nunha familia xudía ortodoxa, de apelido Fleischer. En 1933 emigrou a Israel (Aliyá) coa familia e asentouse en Tel Aviv. Cursou estudos universitarios na Universidade Hebrea de Xerusalén e en La Sorbonne de París. Trala conquista de París polo exército alemán durante a segunda guerra mundial mudouse a Londres, culminando os seus estudos de doutoramento na London School of Economics cara a 1943.

Retornou a Israel, onde casou cunha doutora en Medicina, Irena Bugajer, coa que tivo dous fillos. Comezou a dar clase na Universidade Hebrea. En 1957 recibiu o Premio Israel, e en 1967 foi elixido para integrar a Academia Israelí de Ciencias e Humanidades.

Finou aos 64 anos por mor dun paro cardíaco. No seu funeral foi despedido por Menachem Begin, Primeiro Ministro de Israel e opoñente ideolóxico do historiador.

## Obra 
Categorizado coma un "liberal da Guerrra Fría" estudou a xenealoxía do totalitarismo argüíndo que tal doutrina é unha variante do mesianismo político, con raíz na Revolución Francesa, e acentúa as similitudes entre o xacobinismo e o stalinismo.

Talmon sostén que a postura de Rousseau debe ser entendida coma un "totalitarismo democrático"; coma unha filosofía na que a liberdade se concreta "unicamente na procura e logro dun propósito absolutamente colectivo".

* *The Origins of Totalitarian Democracy*, Londres, 1952.
* *The Nature of Jewish History-Its Universal Significance*, 1957.
* *Political Messianism - The Romantic Phase*, 1960.
* *The Unique and The Universal*, 1965.
* *Romanticism and Revolt: Europe 1815-1848*, Londres, Thames & Hudson, 1967.
* *Israel among the Nations*, 1968.
* *The Age of Violence*, 1974.
* *The Myth of Nation and Vision of Revolution, The Origins of Ideological Polarization in the 20th Century*, 1981.
* *The Riddle of the Present and the Cunning of History*, 2000.
Gush Emunim

**Gush Emunim** (hebreo: **גוש אמונים** *Bloque dos fieis*) foi un movemento político israelí. O movemento xurdiu despois das conquistas da Guerra dos seis días en 1967, aínda que formalmente non se estableceu como organización ata 1974, na Guerra do Yom Kippur. Gush Emunim estaba próximo ao Mafdal-Partido Nacional Relixioso, o partido do sionismo relixioso. O seu obxectivo era propiciar o asentamento dos xudeus na terra que eles crían que Deus lle concedera aos xudeus.
## Historia
En 1968 un grupo de xudeus dirixidos polo rabino Moshé Levinger ocupan ilegalmente terras na cidade de Hebrón, aínda que o goberno israelí se opuña ao primeiro, a ocupación converteuse no sentamento de Kiryat Arba, no leste da cidade. En 1974 un grupo de estudantes do asentamento dirixidos polo rabino Zvi Yehuda Kook fundan a organización, e organizan unha campaña de propaganda, incluíndo protestas masivas e un novo asentamento en Sebastia. En 1977 o goberno de Menachem Begin legalizou o asentamento, pero tras a devolución da península do Sinaí e a demolición de todos asentamentos xudeus na área, o Gush Emunim entrou en conflito co goberno.
División (botánica)

En bioloxía, chámase **división** nos reinos das plantas ou dos fungos ao equivalente dun filo no dos animais.

As **divisións** principais das plantas establécense seguindo a orde de evolución e probablemente sexa: os musgos (división *Bryophyta*), as herbas (división *Filicophyta*), os Equiseta (división *Sphenophyta*), o Cycad (división *Cycadophyta*), o Xinkgo (división *Ginkgophyta*), as coníferas (división *Pinophyta*), o Gnetophytes (división *Gnetophyta*), e as anxioespermas (división *Anthophyta*).

As anxioespermas son as plantas con flor, que dominan o mundo das plantas (o 80% de tódalas plantas vasculares son anxioespermas).
ActionScript

O **ActionScript** é unha linguaxe de programación baseada en ECMAScript, usada para controlar filmes e aplicacións do Macromedia Flash. Visto que
o JavaScript e o ActionScript baséanse na mesma sintaxe de ECMAScript, ambos os dous tradúcense entre si doadamente. Contodo, o modelo de cliente é diferente: mentres o JavaScript traballa con xanelas, documentos e formularios, o ActionScript traballa con películas, campos de texto e son.

## Véxase tamén 
### Ligazóns externas 
* Macromedia Flash Support Center: Using ActionScript - Tutoriais e artigos directamente da Macromedia.
* Oficial ActionScript Padróns de Programación
* Actionscript.org - Comunidade de programadores, fontes e tutoriais.
* Kirupa.com: ActionScript Guide - Gran número de tutoriais.
* CodeAlloy: ActionScript 2.0 FAQ - Información sobre modificacións na segunda versión.